**claustraţie**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am văzut arcada de lumină

dar eram plecat prin casă

cu pereții pe umeri

să-mi caut tăcerea şi paradisul pierdut

şi masca de ieri

să nu-mi vadă nimeni sufletul

de azi

am văzut și clopotarul și groparul

și cârciumarul

dar nu mi-au auzit umbra încremenită

sub acoperiș

fiindcă ea striga prin mai multe măști deodată

puse una peste alta

iar inocenţa dintâi

se preschimbase

în pasăre

apoi am luat la numărătoare cărămizile casei

ca pe niște amintiri

deoarece numai cu tristețea poți prelungi

dragostea

iar dintr-odată

aerul a început să-mi vorbească

zguduind cuvintele,

fără să știe

că eu pusesem demult ecourilor

nume de oameni